 शोपियां च इक महिला ते ओह्‌दी लौहकी उसदी दी ननान कन्नै कथत बलात्कार परैंत हत्तेआ दी घटना कन्नै श्रीनगर इच इक बारी फ्ही अग्ग बला करदी ऐ ते साढ़े कच्छ जम्मू-कश्मीर च इक नेहा प्रशासन ते मनुक्ख ऐ जेहड़ा इस बारै च सोची सकदा ऐ।  फ्ही बी जिस ध्याड़ै थमां एह मामला सामनै आया ऐ उसै ध्याड़े थमां प्रशासन इसी लेइयै टालमटोल करा करदा ऐ तोआईं मुक्खमंत्री ने अपने शब्दें ते चाल-ढाल कन्नै केई सारे शक्क पैदा करी दित्ते न।  सरकार न्यायिक जांच जनेही लीपापोती दे कम्मै थमां कदें उप्पर नेईं उठी सकदी ऐ जदके नेही छानबीनें दी विश्वासनीयता म्हेशां गै शक्कै दे घेरे इच रौहदी ऐ कीजे नेह मामलें दा भंडार पैदा ऐ जिंदी जांच जां तां छड़ी इक तरफा गै होंदी ऐ जां फ्ही उनेंगी कूड़ेदान इच सुट्टी दित्ता जंदा ऐ।  जांच दी घोशना करदे बेल्लै मुक्खमंत्री ने बलाया जे कुसै बी नतीजे उप्पर पुज्जने थमां पैहले ओह चाहंदे न जे सारी स्थिति स्पश्ट होई जा।  जांच लेई नियुक्त कीते गेदे सेवानिवृत्त न्यायाधीश ने जोश इच आइयै मीडिया दे सामनै एह् बी गलाया जे, "एह कोई मुशकल कम्म नेईं ऐ ते ओह् सरकार दियें मेदें उप्पर खरा उतरङन जेहड़ी सच्चाई गी सामनै आहन्नना चाहंदी ऐ। " (जिंदा के मीडिया दे इक वर्ग ने रपोर्ट इच गलाया ऐ) इस चाल्ली दे शब्द छड़े पीड़ितें दे दुख गै बधा करदे न।  घटना गी लेइयै संजीदगी दस्सने दी बजाय मुक्खमंत्री अपने शब्दें ते हाव-भाव कन्नै दस्सने दी कोशश कश करदे न जे सिड़कें उप्पर प्रदर्शन लेई उतरे लोके कन्नै मुक्खमंत्री दा इक चाल्ली दा युद्ध चला करदा ऐ।  घाटी दी इक नुक्करै च होइ इक्कली घटना दी चिंगारी ने इस चाल्ली दा असर कीता समूलचा कश्मीर अग्ग दियें लपटें च बला करदा ऐ ते जेहड़ी सिंगारी शोपियां थमां उठी उन्नै घाटी दे दूए हिस्सें गी बी अपनी लपटें इच घेरी लैता ऐ इस्सै थमां स्थिति दी गंभीरता दा अंदाजा लाई लैना चाहिदा। 